Hold That Heat הוא סינגל שהוקלט על ידי הראפר האמריקאי פיוצ'ר בהשתתפות טראוויס סקוט. הוא יצא לאור ב-22 באפריל 2022, על ידי חברת התקליטים אפיק רקורדס, כסינגל שני מתוך האלבום "I Never Liked You". הוא הופק על ידי ג'ושוע לאולן ומייק דין.
רקע.
לאולן וסקוט חיברו את השיר שמונה חודשים לפני פרסומו. כחודשיים לאחר מכן גייס סקוט את פיוצ'ר להשתתפות בסינגל. זהו שירו הראשון של סקוט מאז אסון פסטיבל אסטרו-וורלד. עם צאתו עלה לרשת הסטרימינג ספוטיפיי, שם צבר למעלה מ-33 מיליון השמעות.
וידאו קליפ.
את הווידאו קליפ ביים פיליפ אנדלמן. הוא נפתח כשלאולן מעשן מריחואנה ובוהה בעצמו במראה. לאחר מכן סקוט רוכב על תנין מבוית עם רצועה בזמן שהוא מבצע את מילות השיר. פיוצ'ר מופיע כשמתנגן הפסוק שלו בחדר אדום.
מנגלים (שיר)
מנגלים הוא סינגל שהוקלט על ידי הצמד הישראלי סטטיק ובן-אל תבורי בהשתתפות הראפר הצל והזמרת אגם בוחבוט. הוא יצא לאור ב-2 במאי 2022, על ידי חברת התקליטים D-Music, כסינגל שלא מתוך אלבום אולפן.
רקע וכתיבה.
השיר נכתב על ידי אבי אוחיון, סטטיק, פלד, יואב אליאסי ודולי ופן, שגם הפיקו אותו. הוא פורסם כמה ימים לפני חגיגות יום העצמאות של מדינת ישראל. שמו לקוח מהמנהג הישראלי לבשל בשר במנגל. תחילה הייתה אמורה להופיע בשיר שרית חדד. אולם לבסוף, בעקבות אי-הסכמות עם חלוקת הבתים, היא הוחלפה בבוחבוט.
עם צאתו עלה השיר לרשת הזרמת המדיה ספוטיפיי, שם הצליח לצבור למעלה מ-572 אלף השמעות.
וידאו קליפ.
הווידאו קליפ הרשמי של השיר פורסם ב-3 במאי ביוטיוב. נכון לאוגוסט 2022 עומד מונה הצפיות של הקליפ על למעלה מ-1.8 מיליון צפיות.
נקודת הרמוני
נקודת הרמוני או נקודת הארמוני או הארמוני פויינט (באנגלית: Harmony Point) היא לשון היבשה הממוקמת בסמוך ממערב למפרצון הרמוני, בקצה המערבי של חצי האי גואנגז'ו, באי נלסון, באיי שטלנד הדרומיים שבאנטארקטיקה.
גובהה של הנקודה 40 מטרים מעל פני הים.
אזור ציפורים בעל חשיבות.
אזור נקודת הרמוני, יחד עם הסביבה הסמוכה לו הוכרזה כאזור ציפורים בעל חשיבות על ידי ארגון BirdLife International, וזאת בשל היותו נקודת רבייה של מינים רבים של ציפורים מקננות. האזור מהווה חלק מאזור האנטארקטי המוגן במיוחד ASPA 133)
באזור מצוייה אחת ממושבות הרבייה של פינגוויני רצועת-הסנטר הגדולות ביותר באנטארקטיקה - בה 90,000 זוגות. ציפורים אחרות המקננות באתר הן פינגווינים לבני-אוזן (3,300 זוגות), קורמורנים קייסריים (45 זוגות), יסעורוני וילסון ויסעורוני שחורי-בטן (ביחד 1,000), יסעורוני ענקיים דרומיים (485 זוגות), יסעורוני הכף (480 זוגות), חמסנים חומים (60 זוגות), כיאניסים לבנים (140 זוגות), שחפי הקלפ (130 זוגות) ושחפיות אנטארקטיות (170 זוגות).
האתר מוגן כ אספה 133. הטופוגרפיה שלה היא גלית, עולה ל 40 מ', עם זרמים רבים הצמחייה השופעת שלה כוללת טחבים, חזזיות, ושני מינים של צמח כלי דם – עשב שיער אנטארקטיקה ו פרלוורט אנטארקטיקה.
היסטוריה.
מיפוי הנקודה.
נקודת רוס מופתה לראשונה על ידי אנשי סקרי דיסקוברי (DI personnel) אשר הפליגו, בשנת 1935, על ספינת המחקר המלכותית דיסקברי II (Discovery II).
דריה גולובטי
דריה (דשה) גולובטי (נולדה ב-30 באוגוסט 2005) היא שחיינית ישראלית, חברת נבחרת ישראל בשחייה. שיאנית ישראל הנוכחית (2022) בשלושה מקצי שליחות.
ביוגרפיה.
באליפות סטוקהולם הפתוחה, שנערכה בתחילת חודש אפריל, קבעה גולובטי במשחה שליחות 4x200 מטר חופשי ביחד עם אנדראה מורז, לאה פולונסקי ודריה גולובטי, שיא ישראלי חדש של 8:06.91 דקות, שיפור של יותר מ-17 שניות לשיא הקודם, ואותה רביעיית שליחות קבעה במשחה שליחות 4x100 מטר חופשי שיא ישראלי חדש של 3.41.61 דקות.
אליפות אירופה 2020.
באליפות אירופה שנערכה בחודש מאי בבודפשט שבהונגריה, סיימה גולובטי יחד עם אנדראה מורז, לאה פולונסקי ואנסטסיה גורבנקו במקום שמיני בגמר משחה שליחות 4x200 חופשי, בתוצאה של 8:07.69 דקות, לאחר שבשלב המוקדמות סיימו במקום שני בשיא ישראל חדש של 8:00.51 דקות. בנוסף, ההשתפה גולובטי במוקדמות משחה ל-200 מטר חופשי, במוקדמות משחה שליחות 4x100 מטר חופשי (יחד עם אנדראה מורז, אנסטסיה גורבנקו וזוהר שיקלר), ובמוקדמות משחה שליחים משולב 4x100 מעורב (יחד עם מיכאל לייטרובסקי, לאה פולונסקי ותומר פרנקל), ובכולם לא העפילה לגמר.
אליפות העולם.
באליפות העולם שנערכה בחודש יוני בבודפשט שבהונגריה, סיימה גולובטי יחד עם אנסטסיה גורבנקו, אביב ברזלי ולאה פולונסקי במקום תשיעי במוקדמות משחה שליחות 4x100 מעורב, בשיא ישראלי חדש של 4:03.28 דקות. היא השתתפה גם במשחה ל-50 מטר חופשי, במשחה ל-100 מטר חופשי, במשחה ל-200 מטר חופשי, במשחה שליחות 4x100 חופשי (יחד עם אנסטסיה גורבנקו, אביב ברזלי ולאה פולונסקי), במשחה שליחות 4x200 מטר חופשי (יחד עם אנסטסיה גורבנקו, אביב ברזלי ולאה פולונסקי), במשחה שליחים משולב 4x100 מטר חופשי (יחד עם תומר פרנקל, רון פולונסקי ולאה פולונסקי) ובמשחה שליחים משולב 4x100 מטר מעורב (יחד עם אנסטסיה גורבנקו, כריסטיאן פיצ'וגין ותומר פרנקל, אך בכולם לא העפילה לגמר.
אליפות אירופה 2022.
באליפות אירופה שנערכה בחודש אוגוסט ברומא שבאיטליה, סיימה גולובטי יחד עם דניס לוקטב, בר סולובייצ'יק ואנסטסיה גורבנקו במקום שישי בגמר משחה שליחים משולב 4x200 חופשי, בתוצאה של 7:38.45 דקות, לאחר שבשלב המוקדמות סיימו במקום שביעי בתוצאה של 7:44.06 דקות. בנוסף, השתפפה גולובטי במוקדמות משחה ל-50 מטר חופשי, במוקדמות משחה ל-100 מטר חופשי, ובמוקדמות משחה ל-200 מטר חופשי, ובכולם לא העפילה לגמר.
אבידר-טשרנוביץ
עומר רמון
עומר רמון (נולד ב-3 ביולי 1997) הוא אתלט ישראלי, אלוף אירופה בריצת מרתון קבוצתי (מינכן 2022).
ביוגרפיה.
עומר רמון נולד ב-3 ביולי 1997 וגדל בגבעת אלה שבעמק יזרעאל. בילדותו החל להתאמן בטריאתלון, ובמהלך התיכון החל להתאמן בריצות ארוכות עם המאמן אמיר רמון, בן דודו.
רמון סיים תואר ראשון בהנדסת אווירונאוטיקה וחלל בטכניון במסגרת העתודה האקדמית, והוא משרת בצה"ל. במהלך התואר זכה מספר פעמים במקום הראשון במירוץ הטכניון ל-5 קילומטרים.
בריצת הבכורה שלו במרתון סביליה 2022 השיג את הקריטריון לאליפות אירופה באתלטיקה, כאשר סיים בתוצאה של 2:13:30 שעות. בשנת 2022, באליפות אירופה שנערכה במינכן, סיים במקום ה-26 בתוצאה של 2:16:35 שעות, וזכה במדליית זהב בתחרות הקבוצתית ביחד עם הנבחרת הישראלית, שכללה את מארו טפרי, את גשאו איילה, את ימר גטהון ואת גירמה אמרה.
Ebonics
Ebonics (הלחם בסיסים של המילים "ebony -" עץ הובנה המשמש כתיאור חיובי לאנשים כהי עור ו-"phonics - פוניקה, צלילי הדיבור") הוא מונח שנועד במקור להתייחס לשפתם של כל הצאצאים מעבדים אפריקאים שחורים, במיוחד ממערב אפריקה, האיים הקריביים וצפון אמריקה. המונח "Ebonics" נוצר בשנת 1973 על ידי קבוצה של חוקרים שחורים שלא ראו בעין יפה את המונחים השליליים המשמשים לתיאור סוג זה של שפה. מאז המחלוקת של 1996 על השימוש וההכרה בו על ידי מועצת בית הספר של אוקלנד, המונח "Ebonics" שימש בעיקר כדי להתייחס לאנגלית אפרו-אמריקאית כסוציולקט, ניב השונה באופן מובהק מאנגלית אמריקאית רגילה.
שימוש מקורי.
המילה "Ebonics" נטבעה במקור ב-1973 על ידי הפסיכולוג החברתי האפרו-אמריקאי רוברט וויליאמס בדיון עם הבלשן ארני סמית' (כמו גם חוקרי שפה וחוקרים אחרים) שהתקיים בכנס בנושא "התפתחות קוגניטיבית ושפה של הילד השחור", שנערך בסנט לואיס, מיזורי. כוונתו הייתה לתת שם לשפה של אפרו-אמריקאים שהכירה בהשלכה הלשונית של סחר העבדים ונמנעה מהקונוטציות השליליות של מונחים אחרים כמו "nonstandard Negro English" (בתרגום חופשי: "אנגלית כושית לא תקנית") אנחנו צריכים להגדיר מה אנחנו מדברים. אנחנו צריכים לתת הגדרה ברורה לשפה שלנו... אנו יודעים ש-ebony פירושו שחור ושהפוניקה מתייחסת לצלילי הדיבור או למדע הצלילים. לפיכך, אנחנו באמת מדברים על המדע של צלילי דיבור שחורים או שפה. בשנת 1975, המונח הופיע ב- "Ebonics: The True Language of Black Folks," ספר שנערך ונכתב על ידי וויליאמס:כמונח בן שנתיים שנוצר על ידי קבוצה של חוקרים שחורים, ניתן להגדיר Ebonics כ"מאפיינים הלשוניים והפרא-לשוניים אשר מייצגים על רצף קונצנטרי את היכולת התקשורתית של צאצאי העבדים ממערב אפריקה, הקריביים וארצות הברית ממוצא אפריקאי. הוא כולל את הניבים השונים, פאטואים, ארגוטים, אידיואלקטים ודיאלקטים חברתיים של אנשים שחורים" במיוחד אלה שהסתגלו לנסיבות קולוניאליות. Ebonics שואבת את צורתו מ-ebony (שחור) ומפוניקה (צליל, חקר הקול) ומתייחסת לחקר השפה של אנשים שחורים על כל הייחוד התרבותי שלה. כותבים אחרים הדגישו מאז כיצד המונח מייצג את השקפת השפה של אנשים שחורים כהשקפה אפריקאית ולא אירופאית. המונח לא היה פופולרי בעליל, אפילו בקרב אלה שהסכימו עם הסיבה להמצאתו. אפילו בספרו של וויליאמס, המונח "Black English" נפוץ הרבה יותר מהמונח "Ebonics".
ג'ון באו הצהיר שהמונח "Ebonics" משמש בארבע דרכים על ידי חסידיו האפרוצנטריים והן:
או שהוא עשוי להתייחס למה שנחשב בדרך כלל כסוג של אנגלית:
שימוש נפוץ ומחלוקת.
"Ebonics" נשאר מונח לא מוכר עד 1996. הוא לא מופיע במהדורה השנייה של "מילון אוקספורד האנגלי משנת 1989," וגם לא אומץ על ידי בלשנים.